CELEX: 32008D0558
Language: ro
Date: 2008-06-27 00:00:00
Title: 2008/558/CE: Decizia Comisiei din 27 iunie 2008 de autorizare a introducerii pe piață a uleiului rafinat de echium (iarba șarpelui) ca ingredient alimentar nou în temeiul Regulamentului (CE) nr. 258/97 al Parlamentului European și al Consiliului [notificată cu numărul C(2008) 3049]

9.7.2008   
            
            
               RO
            
            
               Jurnalul Oficial al Uniunii Europene
            
            
               L 180/17
            
         
      DECIZIA COMISIEI
   
   din 27 iunie 2008
   de autorizare a introducerii pe piață a uleiului rafinat de echium (iarba șarpelui) ca ingredient alimentar nou în temeiul Regulamentului (CE) nr. 258/97 al Parlamentului European și al Consiliului
   [notificată cu numărul C(2008) 3049]
   (Numai textul în limba engleză este autentic)
   (2008/558/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 258/97 al Parlamentului European și al Consiliului din 27 ianuarie 1997 privind alimentele și ingredientele alimentare noi (1), în special articolul 7,
   întrucât:
   
               (1)
            
            
               La data de 11 august 2006, societatea Croda Chemicals Ltd a înaintat autorităților competente din Regatul Unit o cerere de introducere pe piață a uleiului rafinat de echium (iarba șarpelui) ca ingredient alimentar nou.
            
         
               (2)
            
            
               La data de 12 iulie 2007, organismul competent de evaluare a produselor alimentare din Regatul Unit a emis un raport de evaluare inițială. În raportul respectiv, se concluziona că uleiul rafinat de echium este sigur pentru consum uman în scopul utilizărilor propuse.
            
         
               (3)
            
            
               Comisia a trimis raportul de evaluare inițială tuturor statelor membre la data de 1 august 2007.
            
         
               (4)
            
            
               În termenul de 60 de zile stabilit la articolul 6 alineatul (4) din Regulamentul (CE) nr. 258/97 s-au formulat obiecții justificate privind comercializarea acestui produs, în conformitate cu dispoziția amintită.
            
         
               (5)
            
            
               La 10 ianuarie 2008, în răspunsul oferit de societatea solicitantă la comentariile și obiecțiile formulate, aceasta a fost de acord să modifice specificațiile referitoare la uleiul rafinat de echium și să restricționeze utilizările acestuia, astfel cum au solicitat unele state membre.
            
         
               (6)
            
            
               Uleiul rafinat de echium respectă criteriile prevăzute la articolul 3 alineatul (1) din Regulamentul (CE) nr. 258/97.
            
         
               (7)
            
            
               Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTA DECIZIE:
   Articolul 1
   Uleiul rafinat de echium poate fi introdus pe piață în Comunitate în conformitate cu anexa I, ca ingredient alimentar nou destinat utilizărilor și sub rezerva condițiilor specificate în anexa II.
   Articolul 2
   Denumirea ingredientului alimentar nou autorizat prin prezenta decizie, care va fi specificată pe eticheta produselor alimentare care conțin acest ingredient, este următoarea: „ulei rafinat de echium (iarba șarpelui)”.
   Articolul 3
   Prezenta decizie se adresează societății Croda Chemicals Europe Ltd, Oak Road, Clough Road, Hull, East Yorkshire, HU6 7PH, Regatul Unit.
   
      Adoptată la Bruxelles, 27 iunie 2008.
      
         
            Pentru Comisie
         
         Androulla VASSILIOU
         
         
            Membru al Comisiei
         
      
   
   
      (1)  JO L 43, 14.2.1997, p. 1. Regulament modificat ultima dată prin Regulamentul (CE) nr. 1882/2003 (JO L 284, 31.10.2003, p. 1).
   
      ANEXA I
      Specificații referitoare la uleiul rafinat de echium
      Descriere
      Uleiul rafinat de echium este un produs de culoare galben pal, obținut prin rafinarea uleiului extras din semințe de Echium plantagineum.
      Specificații
      
                  Test
               
               
                  Specificații
               
            
                  Conținut de acid stearidonic
               
               
                  Cel puțin 10 % g/g din conținutul total de acizi grași
               
            
                  Acizi grași trans
               
               
                  Maximum 2 % (g/g din conținutul total de acizi grași)
               
            
                  Indice de aciditate
               
               
                  Maximum 0,6 mg KOH/g
               
            
                  Indice de peroxid
               
               
                  Maximum 5 meq O2/kg
               
            
                  Conținut insaponificabil
               
               
                  Maximum 2 %
               
            
                  Conținut de proteine (total de azot)
               
               
                  Maximum 20 μg/mL
               
            
                  Alcaloizi de pirolizidină
               
               
                  Nedetectabili pentru o limită de detecție de 4 μg/kg
               
            
   
      ANEXA II
      Utilizări ale uleiului rafinat de echium
      
                  Grup de utilizări
               
               
                  Nivel maxim de acid stearidonic (STA)
               
            
                  Produsele pe bază de lapte și iaurtul de băut, care sunt livrate în doză unică
               
               
                  250 mg/100 g; 75 mg/100 g pentru băuturi
               
            
                  Preparatele din brânză
               
               
                  750 mg/100 g
               
            
                  Grăsime și sosuri tartinabile
               
               
                  750 mg/100 g
               
            
                  Cereale pentru micul dejun
               
               
                  625 mg/100 g
               
            
                  Suplimente alimentare
               
               
                  o doză zilnică de 500 mg, conform recomandării fabricantului
               
            
                  Alimentele dietetice destinate unor scopuri medicale speciale
               
               
                  conform necesităților nutriționale specifice persoanei căreia îi sunt destinate produsele
               
            
                  Alimentele destinate utilizării în dietele hipocalorice pentru scăderea în greutate
               
               
                  250 mg/înlocuitor de hrană